Regional Express

thumb|Na niektoré REXy v okolí Bratislavy sú radené aj netrakčné poschodové jednotky rady 951 „Push-Pull“
náhľad|332x332bod|Vozne Bdteer sú typickými pre vlaky REX na západe i východe Slovenska
thumb|Zo stanice Petržalka odchádzajú aj rakúske súpravy „Talent“

**Regional Express** je kategória regionálnych vlakov osobnej dopravy premávajúcich na Slovensku a v Rakúsku. 

V súčasnosti zahŕňa vlaky medziregionálneho významu (napríklad REXy Bratislava - Prievidza či Banská Bystrica - Margecany, ktoré boli v rovnakej trase v minulosti vedené ako rýchliky), zrýchlené vlaky, často posilové v dobe prepravných špičiek (najmä trasy okolo Bratislavy a ŽIliny) i vlaky, ktoré by v minulosti boli vedené napriek vynechávaniu zastávok ako osobné vlaky (trasy ako Košice - Prešov či Trenčín - Chynorany).

Súpravy vlakov REX sú často rovnaké ako pri osobných vlakoch v regióne. Výnimkou môže byť trať Banská Bystrica - Margecany, kde jazdia rýchlikové súpravy. Vo vlakoch Regional Express nie sú radené vozne prvej triedy (až na niekoľko výnimiek, kedy sú prehlásené za druhú triedu). Rezervácia miest na sedenie väčšinou nie je možná, výnimkami sú vlaky REX na trasách Bratislava - Prievidza, Trenčín - Košice a Banská Bystrica - Margecany.

Výhodou vedenia niektorých vlakov v kategórii REX miesto kategórie regionálny rýchlik či rýchlik (najmä vlaky Bratislava - Prievidza a Banská Bystrica - Margecany) je poskytovanie zľavneného cestovného REGIONAL pre cesty do 60 kilometrov (jej výška je približne 15 % ceny obyčajného cestovného) a neobmedzený počet lístkov na bezplatnú prepravu.

## História
Prvé spoje pod týmto označením začali premávať od GVD 2007/2008 na trasách Bratislava hl. st. – Wien Südbahnhof a Bratislava-Petržalka – Wien Südbahnhof. 

Od prelomového GVD 2012/2013 táto kategória takmer úplne nahradila kategóriu Zr (zrýchlený vlak) a rozšírila sa najmä v okolí Bratislavy v súvislosti s budovaním IDS BK. Od GVD 2015/2016 kategória REX definitívne nahradila kategóriu Zr.

## Vlaky Regional Express na Slovensku
V súčasnosti (grafikon 2021) premávajú REXy na nasledujúcich linkách:
* Bratislava hl. st. – Marchegg – Wien (trať 100) – spolupráca s ÖBB, vlaky premávajú celotýždenne v hodinovom intervale
* Bratislava-Petržalka – Kittsee – Wien (– Mürzzuschlag) (trať 101) – spolupráca s ÖBB, vlaky premávajú celotýždenne v hodinovom intervale
* Šaľa/Trnava - Bratislava hl. st. – Kúty - Břeclav (trať 110) – posilové vlaky v čase prepravných špičiek
* Bratislava hl. st./Bratislava-Nové Mesto – Trnava – Nové Mesto nad Váhom – Trenčín (trať 120) – posilové vlaky v čase prepravných špičiek
* Bratislava hl. st. – Šaľa – Nové Zámky/Šurany (trať 130) – posilové vlaky v čase prepravných špičiek
* Bratislava hl. st. – Bratislava-Nové Mesto – Dunajská Streda – Komárno (trať 131) – posilové vlaky v čase prepravných špičiek
* Bratislava hl. st. –  Leopoldov –  Prievidza (trate 120, 141 a 140) – vlaky premávajúce celotýždenne v intervale štyri hodiny
*Trenčín - Chynorany (trať 143) – jeden pár vlakov počas pracovných dní vynechávajúci niektoré zastávky, čím sa zvyšuje priepustnosť trate
*Banská Bystrica – Červená Skala – Margecany (trate 172, 173) – štyri páry vlakov denne
*Skalité-Serafínov – Žilina (trate 129, 127) – posilové vlaky v čase rannej prepravnej špičky
* Žilina – Liptovský Mikuláš (trať 180) – posilové vlaky v čase popoludňajšej prepravnej špičky
*Košice – Žilina – Trenčín (trate 120 a 180) – posilové vlaky v čase prepravných špičiek i vlaky doplňujúce prvé rýchliky skoro ráno a posledné rýchliky neskoro večer
* Košice – Michaľany – Čierna nad Tisou (trať 190) – posilové vlaky v čase prepravných špičiek
* Košice – Trebišov – Humenné (trate 190 a 191) – vlaky premávajúce celotýždenne v intervale dve až štyri hodiny
*Košice – Kysak – Prešov (trate 180 a 188) – posilové vlaky v čase prepravných špičiek

Od 12/23 jazdia vlaky regional expres na úseku Bratislava-Dun.Streda-Komárno ako vlaku spoločnosti Leo expres

## Referencie

## Externé odkazy
* Železničná spoločnosť Slovensko

Kategória:Kategórie osobných vlakov